สหภาพยุโรป ลงทุนในแร่หายาก เพื่อลดการพึ่งพาจีน
สหภาพยุโรปได้ตัดสินใจ หันมาลงทุนอุตสาหกรรมด้านสินแร่หายาก ซึ่งมีมูลค่ามากถึง 6.7 หมื่นล้านบาท เพื่อลดการพึ่งพาการนำเข้าแร่หายากจากจีน
5 ต.ค. 2564

สหภาพยุโรป ลงทุนในแร่หายาก เพื่อลดการพึ่งพาจีน /โดย ลงทุนแมน
“Rare Earth” หรือแร่หายาก นับเป็นหนึ่งในวัตถุดิบสำคัญ สำหรับนำไปประกอบการผลิตและพัฒนาผลิตภัณฑ์เทคโนโลยีหลายอย่างไม่ว่าจะเป็นสมาร์ตโฟน รถยนต์ไฮบริดหรือรถยนต์ไฟฟ้า ไปจนถึงกังหันลม
ที่ผ่านมา เป็นที่รู้กันดีว่าผู้ครอบครองส่วนแบ่งการตลาด แร่หายาก มากสุดในโลกก็คือประเทศจีน ที่มีส่วนแบ่งอยู่มากถึง 80% ของแร่หายากทั่วโลก
แต่เมื่อไม่นานมานี้ สหภาพยุโรปได้ตัดสินใจ หันมาลงทุนอุตสาหกรรมด้านสินแร่หายาก ซึ่งมีมูลค่ามากถึง 6.7 หมื่นล้านบาท เพื่อลดการพึ่งพาการนำเข้าแร่หายากจากจีน ซึ่งเดิมทีสหภาพยุโรปต้องพึ่งพาการนำเข้าแร่หายากจากจีน มากถึง 95%
ในขณะเดียวกัน สภาพยุโรปก็ได้คาดหวังว่าการลงทุนมหาศาลในครั้งนี้ จะสามารถรองรับความต้องการแร่หายากใ และสามารถก้าวขึ้นครองส่วนแบ่งในตลาดโลกได้ราว 1 ใน 5
แล้วทำไมสหภาพยุโรปถึงตัดสินใจมาแข่งขันกับจีน ?
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
หากย้อนกลับไปก่อนปี 1980 ประเทศสหรัฐอเมริกา เคยเป็นอันดับหนึ่งในการผลิตแร่หายาก 
จนกระทั่งประเทศจีนก้าวเข้ามาทำอุตสาหกรรมนี้และได้ก้าวขึ้นมาเป็นผู้นำ
ต่อมาในช่วงปี 2019  รัฐบาลจีนเริ่มวางแผนขยายอุตสหากรรมแร่หายาก 
ด้วยการใช้เทคโนโลยีในการถลุงแร่ ที่มีประสิทธิภาพมากกว่าประเทศอื่น
และด้วยกลยุทธ์นี้เอง ก็ได้ทำให้ประเทศต่าง ๆ ที่สามารถทำเหมืองแร่ได้และไม่มีเทคโนโลยีในการถลุงแร่ จึงจำเป็นต้องส่งแร่หายากไปยังประเทศจีน เพื่อเข้าขั้นตอนการถลุง ก่อนที่ท้ายที่สุดนั้น จีนจะส่งต่อไปยัง
ประเทศที่ต้องนำไปผลิตสินค้า ซึ่งหนึ่งในตลาดใหญ่ ก็คือ สหรัฐอเมริกาและกลุ่มประเทศในสหภาพยุโรป
ในช่วงเวลาเดียวกัน ประเทศสหรัฐอเมริกา ในยุคสมัยโดนัลด์ ทรัมป์ ได้ประกาศสงครามการค้ากับจีน ด้วยการแบนบริษัทยักษ์ใหญ่ด้านเทคโนโลยีอย่าง Huawei  ซึ่งประเทศจีน ก็ได้ตอบโต้กลับด้วยการขู่ว่าจะไม่ส่งแร่สินแร่หายากให้
และในเวลาต่อมา รัฐบาลจีนก็ได้เริ่มควบคุมการส่งออกแร่หายากและวัตถุดิบที่สำคัญต่อการผลิตอุปกรณ์เทคโนโลยีของสหภาพยุโรปและชาติตะวันตกอื่น ๆ ตามมา
ดังนั้น เพื่อป้องกันไม่ให้จีนใช้กลยุทธ์ดังกล่าว เป็นเครื่องมือต่อรองอำนาจในอนาคต สหภาพยุโรปเลยหันมาจับมือกับสหรัฐอเมริกา และสหราชอาณาจักร ได้ตัดสินใจเข้ามาลงทุนในอุตสาหกรรมการผลิตสินแร่หายากของตัวเอง
ทีนี้ เรามาดูกันว่าแร่หายากที่ว่านั้น สำคัญขนาดไหนและเอาไปใช้อะไรบ้าง ?
สินแร่หายาก หรือ Rare Earth เป็นกลุ่มแร่ธาตุโลหะหายาก 17 ชนิด 
หรือเรียกว่า กลุ่มธาตุแลนทาไนด์ (Lanthanide) ซึ่งมีคุณสมบัติคล้ายโลหะ
สินแร่ชนิดนี้ไม่ได้หายากตามชื่อ เพราะจริง ๆ แล้ว แร่เหล่านี้มักพบได้บริเวณเปลือกโลก 
อย่างไรก็ตาม แหล่งของแร่โลหะหายาก มักอยู่กระจัดกระจายทั่วโลก
รัฐบาลในหลายประเทศ จึงยอมลงทุนมหาศาลในการขุดหาสินแร่หายากนี้ 
เพราะแร่เหล่านี้สามารถนำมาใช้ในทางอุตสาหกรรมได้ถึง 5 ประเภท ตัวอย่างเช่น
 
1) แคนเดียม (Scandium) ใช้ในอุตสาหกรรมขุดเจาะน้ำมัน 
2) โพรมีเทียม (Promethium) ใช้ในการผลิตแบตเตอรี่พลังงานนิวเคลียร์ 
3) แลนทานัม (Lanthanum) ใช้ในอุตสาหกรรมภาพยนตร์และกล้องถ่ายรูป 
4) อิตเทรียม (Yttrium) ใช้ในการผลิตโทรทัศน์ และไมโครเวฟ 
5) เพรซีโอดีเมียม (Praseodymium) ใช้อุตสาหกรรมผลิตใยแก้วนำแสง และเครื่องยนต์ของเครื่องบิน
โดยความสำคัญของแร่หายากนั้น ก็คือการเป็นส่วนประกอบสำคัญในอุตสาหกรรมเทคโนโลยีในยุคปัจจุบันและในอนาคต เช่น การนำไปผลิตสมาร์ตโฟน รถยนต์ไฮบริดหรือรถยนต์ไฟฟ้า ไปจนถึงกังหันลม
หมายความว่าผู้ที่ครอบครองส่วนแบ่งการตลาดแร่หายาก ก็ไม่ต่างอะไรไปจากผู้ครอบครองอุตสาหกรรมการผลิตสินค้านวัตกรรม
นั่นจึงเป็นเหตุผลที่ทำให้สหภาพยุโรป ที่เคยง้อการนำเข้าแร่หายากจากประเทศจีน ได้ออกมาประกาศการลงทุนในอุตสาหกรรมนี้ด้วยตนเอง โดยได้ตั้งเป้าหมายที่จะก้าวขึ้นมาครอง ส่วนแบ่งในตลาดโลกได้ราว 1 ใน 5 ในอนาคต
เรื่องดังกล่าวก็ถือเป็นเรื่องที่น่าติดตาม เนื่องจากอุตสาหกรรมแร่หายากนับเป็นหัวใจสำคัญในการผลิตผลิตภัณฑ์เมกะเทรนด์ของโลก
โดยการที่กลุ่มประเทศในสหภาพยุโรป ที่เคยพึ่งพาการนำเข้าสินค้าจากประเทศจีนมากถึง 95% มาโดยตลอด หันมาลงทุนด้วยตัวเอง ก็ต้องมาดูกันว่าประเทศจีน จะได้รับผลกระทบมากน้อยขนาดไหน..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
 
-
 
-
 
-
 
-
 
-